open-index/open-wikipedia-markdown huggingface dataset:
Նայրի Տեր-Մկրտիչյան

**Նայրի Տեր-Մկրտիչյան** (, ), Ամերիկյան ծագմամբ հայ ֆուտբոլիստ, ով հանդես է գալիս Հայաստանի կանանց հավաքականի կիսապաշտպանի դիրքում։

## Վաղ կյանք
Տեր-Մկրտիչյանը ծնունդով Լոս Անջելեսից է, Կալիֆորնիա։

## Համաշխարհային կարիերա
Տեր-Մկրտիչյանը Հայաստանի հավաքականը գլխավորել է 2020 թվականի մարտի 4-ին Լիտվայի հետ ընկերական խաղում, որը վերջացել է 0:1 հաշվով։

## Ծանոթագրություններ

Կատեգորիա:21-րդ դարի ամերիկացի կանայք
Կատեգորիա:Կանանց ֆուտբոլի կիսապաշտպաններ
Կատեգորիա:Հայ կին ֆուտբոլիստներ
Պարոն Թաճումի խաչքար (Դարի գլուխ, Գավառ)

**Թաճումի խաչքար**, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.34)։

## Տեղադրություն

Խաչքարը կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռի գերեզմանոցի արևմտյան մասում, ժայռաբեկոր պատվանդանին։ Զույգ խաչքարերից աջակողմյանը։

## Վիմական արձանագրություն
Խաչքարը քիվին առկա է 3 տող վիմական արձանագրություն.

# ՍԲ ԽԱՉՍ ԲԱՐԷԽԱԻՍ Է Պ[Ա]Ր[Ո]Ն
# ԹԱՃՈՒՄԻՆ ԱՌԱՔԵԼ ՄԵԼՔԻՍԷԹ
# ԿԱԶ[ՄՈՂ] ՏՐ ԱԾ։

Համաձայն արձանագրության՝ նվիրված է պարոն Թաճումի հիշատակին, Առաքել ու Մելիքսեթ կազմողների կողմից։ Խաչքարը կանգնեցվել է 16-րդ դարում։

## Տես նաև
* Գավառ
* Շաղուպաթ աղու խաչքար (Դարի գլուխ, Գավառ)
* Գոհարի խաչքար (Դարի գլուխ, Գավառ)
* Ովանես իրիցի խաչքար (Դարի գլուխ, Գավառ)
* Ստեփանոսի և Պետրոսի խաչքար (Դարի գլուխ, Գավառ)
* Պարոն Աստվածատուրի խաչքար (Դարի գլուխ, Գավառ)

## Ծանոթագրություններ

Կատեգորիա:Գավառի Դարի գլուխ ամրոցի խաչքարեր
Կատեգորիա:Խաչքարերի վիմական արձանագրություններ
Կատեգորիա:Պատկերաքանդակ խաչքարեր‎
Էլի Քենդրիկ

**Էլեանոր Լյուսի Վ․ «Էլի» Քենդրիկ** (, ), անգլիացի դերասանուհի, որը հայտնի է BBC-ի «Աննա Ֆրանկի օրագիրը» մինի սերիալում (2009 թվական) խաղացած Աննա Ֆրանկի, «Վեր ու վար աստիճաններով» սերիալի (2010 թվական) առաջին սերիայի Իվի Մորիսի և HBO ալիքի «Գահերի խաղը» սերիալի Միրա Ռիդի դերերով։

## Վաղ կյանք
Քենդրիկը ծնվել է Լոնդոնում։ Նա ընդունվել է Կենտում գտնվող Բենեդենի դպրոց և ժամանակն անցկացրել է Ազգային երիտասարդական թատրոնում։ 2009 թվականի հոկտեմբերին անգլերեն սովորելու համար ընդունվել է Քեմբրիջի համալսարան։

## Կարիերա
Քենդրիկը «Հարություն առած մեռելները» (2004), «Բժիշկներ» (2004), «Գլխավոր կասկածյալը» (2006), «Լյուիս» (2007) և «Զգացմունքների դաստիարակում» (սցենարիստ՝ Նիկ Հորնբի), որը 2009 թվականին ցուցադրվել է Սանդենսի կինոփառատոնում։

Քենդրիկը 2009 թվականին «Աննա Ֆրանկի օրագիրը» մինի սերիալում խաղացել է Աննա Ֆրանկի դերը։ Նրա խաղը գովաբանել են պաշտամունքային դերի թարմ ռեալիզմ բերելու համար։

2012 թվականին նա հայտնվել է «Գահերի խաղը» սերիալի երրորդ եթերաշրջանի Միրա Ռիդի դերում։

## Ֆիլմագրություն

## Ռադիոգրություն

## Ծանոթագրություններ

## Արտաքին հղումներ
* 
* Ellie Kendrick — Spotlight CV
* Kendrick in a BBC Press Release

Կատեգորիա:Անգլիացի կինոդերասանուհիներ
Կատեգորիա:Անգլիացի դերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:Բրիտանացի դերասանուհիներ
Կատեգորիա:Թատրոնի դերասանուհիներ
Կատեգորիա:Անգլիացի հեռուստատեսային դերասանուհիներ
Պարոն Աստվածատուրի խաչքար (Դարի գլուխ, Գավառ)

**Աստվածատուրի խաչքար**, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռի գերեզմանոցի արևմտյան մասում՝ պատվանդանին։ Զույգ խաչքարերից ձախակոմյանը։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.28)։

## Տեղադրություն

Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռի գերեզմանոցի արևմտյան մասում, պատվանդանին։ Զույգ խաչքարերից ձախակոմյանը։

## Քանդակ

մինի|ձախից||alt=Խաչքարի կենտրոնական խաչի թևերի տակ թռչնակների քանդակներ են, քիվին մարդի դիմաքանդակ։

## Վիմական արձանագրություն
Խաչքարը քիվին առկա է 4 տող վիմական արձանագրություն.

# ՍԲ ՆՇԱՆՍ ՏԷՐՈՒՆԱԿԱՆ ՊԱՀԱՅ
# Պ[Ա]Ն Է Պ[Ա]Ր[Ո]Ն ԱԾԱՏՈՒՐԻՆ ՅՍ ՔՍ
# ՏՐ ԱԾ ԱՌԱՔԵ[Լ] ՄԵԼՔՍԷԹ
# ԹՎ ՌԻՋ

Համաձայն արձանագրության խաչքարը կանգնեցվել է 1577 թվականին՝ պարոն Աստվածատուրի հիշատակին, Առաքելն ու Մելիքսեթ կազմողների կողմից։

## Տես նաև
* Գավառ
* Շաղուպաթ աղու խաչքար (Դարի գլուխ, Գավառ)
* Գոհարի խաչքար (Դարի գլուխ, Գավառ)
* Ովանես իրիցի խաչքար (Դարի գլուխ, Գավառ)
* Ստեփանոսի և Պետրոսի խաչքար (Դարի գլուխ, Գավառ)

## Ծանոթագրություններ

Կատեգորիա:Գավառի Դարի գլուխ ամրոցի խաչքարեր
Կատեգորիա:Խաչքարերի վիմական արձանագրություններ
Կատեգորիա:Պատկերաքանդակ խաչքարեր
Պարոն Շահնազարի խաչքար (Դարի գլուխ, Գավառ)

**Շահնազարի խաչքար**, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.41)։

## Տեղադրություն

Խաչքարը կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռի գերեզմանոցի արևմտյան մասում՝ պատվանդանին։

## Քանդակներ

Խաչքարի քիվի կենտրոնում քանդակված է Հիսուս Քրիստոսը։

Քրիստոսի երկու կողմերում քանդակված են 4 ավետարանիչները՝
#Մատթեոսը նույնացվում է մարդու հետ, որովհետև նրա Ավետարանը սկսվում է Քրիստոսի մարդեղության պատմությունով։ 
#Մարկոսը ներկայացվում է առյուծի խորհրդանիշով, որովհետև իր Ավետարանի սկզբում առյուծի պես քաջաբար հայտարարում է, թե Հիսուս Աստծո Որդին է։
#Ղուկասը նույնացվում է եզի հետ, որ զոհի խորհրդանիշն է, այն պատճառով, որ նրա Ավետարանը սկսվում է Զաքարիայի՝ տաճարում զոհի պատրաստության պաշտամունքի նկարագրությամբ։ Այս պատմությունն իր հերթին դիտվել է իբրև պատրաստություն Քրիստոսի զոհաբերության։
#Հովհաննեսը ներկայացվում է արծվի խորհրդանիշով, որովհետև նա իր Ավետարանի սկզբում սավառնում է վեր՝ հայտարարելով Քրիստոսի աստվածությունը։

## Վիմական արձանագրություն
Խաչքարի քիվին առկա է 1 տող վիմական արձանագրություն՝

ՍԲ ԽԱՉՍ ԲԱՐԷԽ[ԱՒ]Ս Պ[Ա]Ր[Ո]Ն ՇԱՀՆԱԶԱՐԻՆ։

Համաձայն արձանագրության, խաչքարը նվիրված է պարոն Շահնազարի հիշատակին։ Խաչքարը կանգնեցվել է 16-17-րդ դարերում։

## Տես նաև
* Պարոն Թաճումի խաչքար (Դարի գլուխ, Գավառ)
* Շաղուպաթ աղու խաչքար (Դարի գլուխ, Գավառ)
* Գոհարի խաչքար (Դարի գլուխ, Գավառ)
* Ովանես իրիցի խաչքար (Դարի գլուխ, Գավառ)
* Ստեփանոսի և Պետրոսի խաչքար (Դարի գլուխ, Գավառ)
* Պարոն Աստվածատուրի խաչքար (Դարի գլուխ, Գավառ)

## Ծանոթագրություններ

Կատեգորիա:Գավառի Դարի գլուխ ամրոցի խաչքարեր
Կատեգորիա:Խաչքարերի վիմական արձանագրություններ
Կատեգորիա:Պատկերաքանդակ խաչքարեր‎
Սուրբ Հռիփսիմե եկեղեցի (Գորիս)

**Սուրբ Հռիփսիմե եկեղեցի**, միանավ բազիլիկ, Հայ առաքելական եկեղեցի, որը կառուցվել է 1776 թվականին։ Գտնվում է Սյունիքի մարզի Հին Գորիս գյուղատեղիիում։ Հաշվի առնելով դարաշրջանին բնորոշ առանձնահատկությունները՝ մոտավոր հաշվարկների շնորհիվ եկեղեցին թվագրվել է 17-րդ դարով, սակայն եկեղեցու հարավային մուտքի բարավորի վրա հայտնաբերվել է մի արձանագրություն հետևյալ բովանդակությամբ. «ՅԻՇԱՏ(Ա)Կ Է ԵԿԵՂԵՑԻՍ ՊԱՂԸՐԻ ՈՐԴԻ ՄԵԼԻՔ ՕՀԱՆԻՆ ԹՎ(Ի)Ն ՌՄԻԵ»։  Փաստորեն, հետևյալ արձանագրությունից տեղեկանում ենք ոչ միայն ում հիշատակին է կառուցվել այս եկեղեցին, այլև նաև հաստատվում է  կառուցման թվականը, որը եղել է 1776 թվականը։ Եկեղեցու կառուցման նախաձեռնողը եղել է հենց ինքը՝ Մելիք Օհանը։

## Ճարտարապետություն
Եկեղեցին միանավ բազիլիկ կառույց է, երկու մուտք ունի՝ արևմտյան և հարավային կողմից, ունի չորս պատուհան՝ մեկական արևելյան և արևմտյան պատերին են, մյուս  երկուսը՝ հարավային պատին են։  Կառույցի հյուսիսային կողմից կա երկու սենյակ, դրանցից մեկի մուտքը եկեղեցու ներսի կողմից է։ Այն եղել է որպես ավանդատուն։ Մյուս սենյակի մուտքը դրսից է՝ արևմտյան կողմից է։ Սենյակի ներսում վառարանի առկայությունը մեզ հուշում է, որ այն ծառայել է որպես հոգևորականների համար նախատեսված կացարան։ Եկեղեցու պատերը անմշակ բազալտով են շարված։ Մուտքերի և լուսամուտների շրջանակները, պատերի անկյունային հատվածները և ներսի միակ որմնակամարը շարված են հիանալի մշակված բազալտով։ Ավելի ուշ շրջանում ներսից և դրսից ծեփվել է կրաշաղախով։ 2010 թվականին եկեղեցու շրջակայքում կատարված հնագիտական պեղումներից պարզ դարձավ, որ այն չունի գետնախարիսխ և պատերը շարված են անմիջապես ժայռի վրա։ Եկեղեցին, փաստորեն, կառուցված չէ մեկ այլ, ավելի հին կառույցի հիմքերի վրա։

## Պեղումներ
Պեղումների արդյուքնում հայտնաբերվել է եկեղեցու կառույցի հետ կապված մի շարք մանրամասներ։ Պեղումներից հայտնաբերված եկեղեցական կառույցի մի շարք մանրամասներ (հավասարաթև խաչապատկերով զարդարված բազալտե հիանալի մշակված ուղղանկյունաձև քար, կամարաձև տեսք ունեցող շքամուտքի բեկոր, երկու բազալտե միանման զարդանախշեր կրող քարեր, բազալտե քար լավ մշակված հարթ մակերեսով) այս ամենը վկայում է, որ վաղ շրջանում այստեղ եղել է եկեղեցի, որը ժամանակի ընթացքում փլուզվել է և որի տեղում էլ կառուցվել է նորը։ Նմանատիպ քարեր կան նաև եկեղեցու շարվածքի մեջ, որոնք, ըստ որոշ մասնագետների մեկնաբանության, թվագրվում են 7-8-րդ դարերով։

## Պատկերասրահ

2014 Prowincja Sjunik, Goris, Widok na Stary Goris (Kores) (08).jpg
2014 Prowincja Sjunik, Goris, Widok na Stary Goris (Kores) (07).jpg
2014 Prowincja Sjunik, Goris, Widok na Stary Goris (Kores) (10).jpg
2014 Prowincja Sjunik, Goris, Widok na Stary Goris (Kores) (09).jpg
2014 Prowincja Sjunik, Goris, Widok na Stary Goris (Kores) (13).jpg


## Ծանոթագրություններ

Կատեգորիա:18-րդ դարի հայկական վանքեր և եկեղեցիներ
Կատեգորիա:Գորիսի շենքեր և կառույցներ
Կատեգորիա:Եկեղեցիներ այբբենական կարգով
Կատեգորիա:Սյունյաց թեմի վանքեր և եկեղեցիներ
Ֆրեդի Քարթեր

**Ֆրեդերիկ Ջեյմս Քարթեր** (, ), անգլիացի դերասան և ռեժիսոր։ Նա մարմնավորում է Քազ Բրեքերի դերը Նեթֆլիքսի «Ստվեր և ոսկոր» ֆենտեզի սերիալում։ 2017-2019 թվականներին նկարահանվել է Նեթֆլիքսի «Ազատ կամք» սերիալում՝ կատարելով Փին Հոթորնի դերը։

## Վաղ կյանք և կրթություն
Քարթերը ծնվել է Պլիմուտում և մեծացել Սոմերսեթում։ Քանի որ նրա հայրը ծառայել է բանակում, նա անցկացրել է իր մանկության մի մասը տեղափոխվելով տեղից տեղ։ Նրա ավագ եղբայրը դերասան Թոմ Օսթինն է, նրանք ունեն նաև միջին եղբայր։ Երեքն էլ սովորել են Տոնտոնի թագավորական քոլեջում։ Այնուհետև Քարթերը շարունակել է դերասանական ուսուցումը Օքսֆորդի դրամայի դպրոցում, որն ավարտել է 2015 թվականին։

## Կարիերա
Դպրոցն ավարտելուց հետո Քարթերը Քինգսթոնում մասնակցել է ռեժիսոր Թրևոր Նանի «Վարդերի պատերազմներ» բեմադրությանը։ Քարթերը իր դեբյուտը էկրանին կատարել է 2017 թվականին DC Comics-ի «Հրաշք կին» ֆիլմում որպես զինվոր։ Նույն թվականին Քարթերը ստացել է իր առաջին գլխավոր դերը Նեթֆլիքսի «Ազատ կամք» սերիալում։ Այնուհետև Քարթերը 2018 թվականին նկարահանվել է «Վանքը» սարսափ ֆիլմում։

2019 թվականին Քարթերը գրել և նկարահանել է իր առաջին կարճամետրաժ № 89 ֆիլմը։ Նա նկարահանվել է Channel 5 հեռուստաալիքի «15 օր» մինի սերիալում՝ մարմնավորելով Թոմի դերը և Ջեյսոնի դերը ամերիկյան Pennyworth սերիալում։ 2019 թվականի հոկտեմբերին հայտարարվել է, որ Քարթերը 2021 թվականին կատարելու է Նեթֆլիքսի «Ստվեր և ոսկոր» սերիալի Քազ Բրեքերի դերը։

## Ծանոթագրություններ

Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի ռեժիսորներ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Թատրոնի դերասաններ
Կատեգորիա:Օքսֆորդի համալսարանի շրջանավարտներ
Բնիձորի մեծ վանք

**Բնիձորի մեծ վանք**, Հայ առաքելական եկեղեցի, որը կառուցվել է 16-րդ դարերում։ Գտնվում է Վրաստանից Շուլավեր գյուղից համարյա 4 կմ արևմուտք, Բնիձորի ներքին կամ միջին վանքից 0,5 կմ հարավարևելք։

Շուլավերի մերձակայքում առավել գիտական այցելուներ ունեցող հուշարձաններից է։ Այստեղ եղել են արքեպիսկոպոս Ջալալյանցքը, Սարգիս Քամալյանը, Երվանդ Լալայանը նաև Նիկողայոս Մառը։

Օգտվելով Ե․ Լալայանից՝ վանքի գոյությունը հիշատակվել է նաև Հ․ Ոսկեանը, որը վերահրապարակել է նաև 1663 թվականին շինարարական արձանագրությունը։

Վանական հուշարձանախմբի զարդն է՝ եկեղեցի-դամբարան-զանգակատուն եռահարկ շինությունը՝ արևմտյան ճակատից բացված սրբատաշ գեղազարդ շքամուտքով, սրածայր ավաարտվող կտավածաքում՝ ութանիստ թվով տասը սյուներով զանգակատնով։

Մկրտարանի առկայությունը հուշում է, որ վանքի գլխավոր եկեղեցին բավարարել է նաև ծխականների հոգևոր կարիքները։

Հարավային ճակատում պահպանվել է արևայի ժամացույցը։ Բացի անկյունաքարերից, սյուներից և կամարներից, որ սրբատաշ են,եկեղեցու մնացած հատվածներն իրականացված են անմշակ քարով, կրաշաղախով։

Արտաքին չափերն են՝ 6,18x5,87 մ։ Համաձայն միակ մուտքի բարավորին պահպանված արձանագրության՝ եկեղեցին կառուցվել է 1663 թվականին․ Հովհաննես քահանայի կողմից։

Այս վանական համալիրը բացառիկ է, վանական համալիրը եռահարկ է ունի դամբարան, եկեղեցի և զանգակատուն, սակավադեպ հորինվածք, պաշտպանական հզոր համակարգ, գեղարվեստական և պատմական բացառիկ արժեք ներկայացնող խաչքարեր և տապանաքարեր։ 19-րդ դարի կեսին Ս․Ջալալյանցի մեջբերումներից այս վանական համալիրի մասին․

Հաջորդ ուսումնասիրությունը, որն ամբողջացրել է շուլավերցի ազգագրագետ՝ Սարգիս Քամալյանը, որի նյութը հրապարակվել է 1884 թվականին։

Այդտեղ առաջին անգամ վանքի ճարտարապետական նկարագրից զատ հրապարակվել են թվով 5 վիմագրեր։

## Ծանոթագրություններ

Կատեգորիա:16-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:Մառնեուլի շրջանի հայկական առաքելական վանքեր և եկեղեցիներ
Կատեգորիա:Հայկական առաքելական կիսավեր վանքեր և եկեղեցիներ (Վրաստան)
Ուիլյամսոն արվեստի պատկերասրահ և թանգարան

**Ուիլյամսոն արվեստի պատկերասրահ և թանգարան** (), գտնվում է Քլաուգտոնում, Բիրքենհեդում, Մերսեյսայդում, Անգլիայում և այնտեղ պահվում է Վիրալի արվեստի հավաքածուն։

Բացվել է 1928 թվականաի դեկտեմբերի 1-ին, մեկհարկանի Գեորգիական ոճով շինություն է, որը նախագծվել է տեղական միջավայրի հետ միավորվելու նպատակով։ Թանգարանի հիմնադրմանը ֆինանսապես աջակցել են Ջոն Վիլիամսոնը և նրա որդի Պատրիկ Վիլիամսոնը։

Այդ հավաքածուն ներառում է Վիկտորյական դարաշրջանի յուղանկարներ, այդ թվում նաև Ալբերտ Մուրի և Ֆիլիպ Ստիրի աշխատանքները, Անգլիական ջրանկարներ, Լիվերպուլյան կերամիկա և Մեծ Բրիտանիայի ամնեամեծ հանրային` Դելլա Ռոբիայի կավագործության հավաքածուն։ Այն նաև ունի նավերի մոդելների մեծ հավաքածու, որոնք կենտրոնացված են Cammell Laird և Mersey Ferries նավաշինական ընկերություններում, որոնք օգտագործվել են Մերսի գետի վրա։

Պատկերասրահում պարբերաբար անցկացվում են ցուցահանդեսներ, որոնք կարող են ներառել ազգային և միջազգային հայտնի արվեստագետների կողմից աշխատանքներ։ Այնտեղ պարբերաբար անց են կացվում երաժշտական համերգներ և պատկերասրահը նաև վայր է արվեստի և ձեռագործության աշխատարանների անց կացման համար։

## Ծանոթագրություններ

## Արտաքին հղումներ
*Ուիլյամսոն արվեստի պատկերասրահ և թանգարան - պաշտոնական կայք

Կատեգորիա:1928 հիմնադրված թանգարաններ
Կատեգորիա:1928 հիմնադրումներ Եվրոպայում
Թեյի սպասքի թանգարան

**Թեյի սպասքի թանգարան** (, ), բացվել է 1984 թվականի հունվարի 27-ին, «Դրոշաձողով տանը» (; ), այդ պատճառով հաճախ կոչվում է նաև Թեյի սպասքի թանգարան` Դրոշաձողով տանը։ Հոնկոնգի արվեստի թանգարանի ստորաբաժանումն է, որը գտնվում է Հոնկոնգի ժամանցի և մշակույթի նախարարության վերահսկողության տակ։

## Թանգարանի մասին
Թանգարանը գտնվում է Քոթըն Թրի Դրայվում, Կենտրոնական շրջանում, Հոնկոնգի զբոսայգու տարածքում։

Թանգարանի խնդիրն է հավաքել, ուսումնասիրել և ցուցադրել թեյի սպասքը։ Թանգարանի հիմնական հավաքածուն նվեր է Կ. Ս. Լոյի կողմից։ Այն իր մեջ ներառում է իսինյան կավից թեյնիկների նշանակալի հավաքածու։

Թանգարանն ամեն օր բաց է այցելության համար, բացի երեքշաբթի օրերից և Չինաստանի Ամանորի առաջին երկու օրերը։ Աշխատանքային ժամերը 10:00-18:00-ն է, Սուրբ ծննդյան և Չինաստանի Ամանորի նախօրեին թանգարանն աշխատում է 10:00-17:00-ն:

Մուտքն ազատ է։

## Պատմություն
150px|left|Ջորջ Չարլզ դ'Ագիլար
Շենքը, որտեղ տեղակայված է թանգարանը, կառուցվել է 1846 թվականին, գենելար-մայոր Ջորջ Չարլզ դ'Ագիլարի համար և կոչվել է Շտաբային տուն։ 1932 թվականին շենքը ձեռք է բերել ավելի հայտնի` Դրոշաձողով տուն անունը։ Մինչև 1976 թվականը այստեղ տեղակայված է եղել Հոնկոնգում բրիտանական ուժերի հրամանատարությունը, ինչպես նաև` այստեղ է եղել նրանց բնակության վայրը։

1981 թվականին թանգարանը հանձնվել է Քաղաքային խորհրդին` թանգարան ստեղծելու համար, որտեղ կարող էին ցուցադրվել դոկտոր Կ. Ս. Լոյի նվիրած հավաքածուի առարկաներից։ 1984 թվականի հունվարի 27-ին այստեղ որպես Հոնկոնգի թանգարանի մասնաճյուղ բացվել է Թեյի սպասքի թանգարանը` դառնալով թեյի պարագաների առաջին թեմատիկ թանգարանն Ասիայում։

Դրոշաձողով տունը համարվում է Հոնկոնգի հնագույն շինությունը, որը կառուցվել է նեոհունական ոճով։ Կարծիքները տարբերվում են առ այն, թե ով է եղել շենքի ճարտարապետը։ Ենթադրություն կա, թե դա եղել է կամ Մյորդոկ Բրյուսը, կամ` լեյտենանտ Բերնարդ Քոլինսոնը։

## Պատկերասրահ

Flagstaff House 1846.jpg|Դրոշաձողով տունը 1846 թվականին
Flagstaff House Museum of Tea ware Interior1 2012.jpg|
HK Park 香港茶具文物館 Museum of Tea ware 旗杆屋 Flagstaff House exhibition 茶餐廳 Cha Chaa Teng restaurant Dec-2013.JPG|
Flagstaff House Museum of Tea ware Interior 2012.jpg|
HK Park 香港茶具文物館 Museum of Tea ware Dr SK Lo Gallery interior staircase Dec-2013 TV set waiting room.JPG|
HK Park 香港茶具文物館 Museum of Tea ware Dr SK Lo Gallery Teahouse entrance name sign Dec-2013.JPG|
Flagstaff Hse Museum of Tea ware 60401 SK Lo.jpg|Դոկտոր Կ. Ս. Լոն
Flagstaff Hse Museum of Tea ware 60401 26.jpg|
HK Park 香港茶具文物館 Museum of Tea ware 旗杆屋 Flagstaff House exhibits Chiu Chow Tea tool culture Dec-2013.JPG|
HK Park 香港茶具文物館 Museum of Tea ware 旗杆屋 Flagstaff House exhibits Tea culture materials tools.JPG|
HK Park 香港茶具文物館 Museum of Tea ware 旗杆屋 Flagstaff House exhibits tea culture tools Dec-2013.JPG|


## Ծանոթագրություններ

## Արտաքին հղումներ
* Հոնկոնգի արվեստի թանգարանի պաշտոնական կայքը

Կատեգորիա:1984 հիմնադրումներ Չինաստանում
Կատեգորիա:1984 հիմնադրված թանգարաններ
Կատեգորիա:Թեյի թանգարաններ
Կատեգորիա:Հոնկոնգի մշակույթ
Վարդգես Արա Աբգարյան

**Վարդգես Արա Աբգարյան** (, ), ամերիկահայ հայտնի ֆիզիկական քիմիկոս, Իրվինի Կալիֆոռնիայի համալսարանի քիմիայի պրոֆեսոր։ Հայաստանի գիտությունների ազգային ակադեմիայի արտասահմանյան անդամ։

## Կենսագրություն
Աբգարյանը Սահմանափակ տարածության և ժամանակի քիմիայի կենտրոնի, Ազգային գիտական հիմնադրամի քիմիական նորարարությունների կենտրոնի տնօրենն է։ Ավարտել է Հարավային Կալիֆոռնիայի համալսարանը՝ ստանալով քիմիայի բակալավրի աստիճան, որին հաջորդել են դոկտորական աստիճանը, Հյուսիսարևմտյան համալսարանի քիմիայի գծով գիտական աստիճանը։ Կոռնելի համալսարանում դոկտորանտուրայից հետո 1983 թվականին ընդունվել է Կալիֆոռնիայի համալսարանի քիմիայի ֆակուլտետ։ Աբգարյանն աշխատել է Իրվինի Կալիֆոռնիայի համալսարանի քիմիայի ամբիոնի վարիչ (2004-2007)։

Աբգարյանը Հայաստանի Գիտությունների ազգային ակադեմիայի արտասահմանյան անդամ է և Ամերիկյան ֆիզիկական ընկերության, Գիտությունների առաջընթացի ամերիկյան ասոցիացիայի անդամ։ Նրա դասախոսական աշխատանքն ու հետազոտություններն արժանացել են մրցանակների, այդ թվում՝ Հումբոլդտի մրցանակ (1996), Հարավային Կալիֆոռնիայի համալսարանի պատվավոր շրջանավարտ (2007),  Ամերիկյան քիմիական ընկերության Չառլզ Բեննետի անվան մրցանակ (2008), Ամերիկյան քիմիական ընկերության փորձարարական ֆիզիկական քիմիայի մրցանակ (2014), Յուվյասկյուլյայի համալսարանի (Ֆինլանդիա) պատվավոր դոկտոր (2016)։

Նրա վերջին գիտական ներդրումներն են՝ մեկմոլեկուլային տվիչի ստեղծումը և լույսը ատոմային չափսերով սահմանափակելու գործիքների մշակումը։ Նրա թիմը տեսողականացրել է առանձին մոլեկուլների ներքին կառուցվածքը և պատկերել առանձին մոլեկուլների սեփական տատանումներիռեժիմները։

## Ծանոթագրություններ

Կատեգորիա:Ամերիկահայ պրոֆեսորներ
Կատեգորիա:Ամերիկահայ քիմիկոսներ
Կատեգորիա:Գերարագ սպեկտրասկոպիա
Ազնիվ կախարդական

**«Ազնիվ կախարդական»** (), խորհրդային մանկական գեղարվեստական ֆիլմ, որը նկարահանվել է 1975 թվականին ռեժիսոր Յուրի Պոբեդոնոսցևի կողմից։

## Սյուժե
Մարինան միջին դպրոցական տարիքի աղջիկ է, շատ թեթևամտորեն է վերաբերվում ամեն ինչի և հաճախ է ասում «Այդպես էլ կլինի» արտահայտությունը։ Նրա մորը դա բոլորովին դուր չի գալիս, և նա կատակով բացատրել է աղջկան, որ «Այդպես էլ կլինի» վնասակար և խորամանկ չար կախարդ է։ Մարինան իրականում հանդիպում է այդ կախարդուհուն և որոշում է ազատվել իր անփութությունից և թեթևամտությունից, ինչում նրան օգնում են վարպետ Զնգոցը, վարպետ Սոսինձ, Գայլը և Մաքուր շիթը։

## Դերերում
* Իրինա Ֆոմինսկայա – *Մարինա
* Անդրեյ Վերտոգրադով – *մարդակեր
* Մարգարիտա Ժարովա – *փերի
* Ելենա Սանաևա – *«Այդպես էլ կլինի» չար կախարդ 
* Իվան Կոսիխ – *Գետաքար, չար կախարդի ծառան
* Արթուր Նիշչյոնկին – *Կվարց, չար կախարդի ծառան
* Յուրի Չեկուլաև – *Կայծքար, չար կախարդի ծառան
* Ալեքսանդրա Կուդրյավցևա – *Մաքուր շիթ
* Յուրի Մինին – *Վարպետ Զնգոց
* Դմիտրի Օռլովսկի – *վարպետ սոսինձ
* Վլադիմիր Ռազումովսկի – *Երկաթաքար
* Վալերի Սնեգիրյով – *հայր
* Թամարա Սովչի – *մայր
* Գեորգի Սովչիս – *Գայլ
* Մահմուդ Էսամբաև – *Կրակ
* Նիկոլայ Գորլով – *Այծ
* Յակով Բելենկի – *Սոսինձ Գումիարաբիկ
* Նադեժդա Ռեպինա – *մայր Ձմեռ
* Յուրի Սորոկին – *Մարինայի ընկերը ձմերուկի հետ
* Սվետլանա Խարիտոնովա – *սոսինձ Վարպետի կլինիկայի մատենավար
* Լյուբա Բելյակովա – *էպիզոդ
* Տանյա Կասատկինա – *էպիզոդ
* Ալյոշա Կարպունին – *էպիզոդ
* Օլեգ Մարշև – *էպիզոդ
* Գալինա Օռլովա – *էպիզոդ
* Օլգա Կուլիկովա – *Օլյա (լուսագրերում նշված չէ)

## Նկարահանող խումբ
* Բեմադրող նկարիչ՝ Յուրի Պոբեդոնոսցև
* Օպերատոր՝ Լև Ռագոզին
* Սցենարի և երգերի տեքստերի հեղինակ՝ Վադիմ Կորոստիլյով
* Կոմպոզիտոր՝ Մոիսեյ Վայնբերգ

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1975 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:1970-ականների խորհրդային ֆիլմեր
Մաթիաս Սվանբերգ

**Մաթիաս Սվանբերգ** (, ) շվեդ ֆուտբոլիստ, Բոլոնիա ՖԱ-ի և Շվեդիայի հավաքականի կիսապաշտպան։

## Ակումբային կարիերան
Մաթիասը հանդիսանում է  «Բունքեֆլու» ակումբի սան։ 2013 թվականից հանդիսանում է «Մալմյո»-ի անդամ։ 2015 թվականին կայանալիք մրցաշրջանում մասնակցել է հիմնական թիմի հետ մարզումներին, չորս հանդիպումներին էլ եղել է հայտացուցակում, բայց խաղերին չի մասնակցել։ 2016 թվականի մարտի 4-ին կնքել է իր առաջին պայմանագիրը ակումբի հետ չորս տարի ժամկետով։ 2016 թվականին մրցաշրջանում մարզումներ է անցկացրել հիմնական կազմում։ 2016 թվականի մայիսի 28-ին իր նորամուտը նշում է շվեդական առաջնությունում՝ Էստերսունդ ՖԱ-ի  դեմ խաղում՝ 82-րդ րոպեին Մարկուս Ռուսենբերգ-ի փոխարեն դուրս գալով խաղադաշտ և դառնալով գոլային փոխանցման հեղինակ։ 2018 թվականին Մաթիաս Սվանբերգը տեղափոխվում է «Բոլոնիա ՖԱ» իտալական ակումբ։ Պայմանագրի գումարը կազմում էր 5 մլն եվրո։ Սեպտեմբերին Ջենոայի դեմ խաղում Սվանբերգը նորամուտը նշեց Սերիա A-ում։

## Կարիերան հավաքականում
Շվեդիայի միչև 17 տարեկանների հավաքականի հիմնական խաղացող է։ Մանակցել է միչև 17 տարեկանների 2016 թվականի Եվրոպայի առաջնությանը` խաղալով բոլոր չորս հանդիպումներում։ 2019 թվականից Մաթիասը մասնակցել է Շվեդիայի հավքականի խաղերին։ Ազգային հավաքականի կազմում իր առաջին գոլը Սվանբերգը խփել է 2020 թվականի նոյեմբերի 18-ին Ազգերի լիգայի խաղում՝ գրավելով Ֆարերյան կղզիների հավաքականի դարպասը։

## Ծանոթագրություններ

## Արտաքին հղումներ
* 
* 

Կատեգորիա:1999 ծնունդներ
Կատեգորիա:Անձինք այբբենական կարգով
Կատեգորիա:Բոլոնիայի ֆուտբոլիստներ
Կատեգորիա:Հունվարի 5 ծնունդներ
Կատեգորիա:Մալմյոյի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Ֆուտբոլիստներ այբբենական կարգով
ՄԴԳևԿՄ

**ՄԴԳևԿՄ** (Մոսկվայի դրամատիկական գրողների և կոմպոզիտորների միություն), Ռուսաստանի դրամատիկական գրողների և կոմպոզիտորների միություն Մոսկվայի կենտրոնում։

## Պատմություն
Գոյություն է ունեցել 1904 թվականից մինչև 1930 թվականը։ Ձևավորվել է 1904 թվականին Ռուս դրամատիկ գրողների և օպերային կոմպոզիտորների միության պառակտման արդյունքում։ 1930 թվականին ՄԴԳևԿՄ-ը Դրամսոյուզի հետ միասին մտել է Խորհրդային դրամատուրգների և կոմպոզիտորների համառուսաստանյան միության կազմի մեջ։

Ընկերությունը զբաղվել է իր անդամների հեղինակային իրավունքների պաշտպանությամբ և ներկայացումների ու հանրային այլ ներկայացումների հետ կապված հեղինակային հատկացումների հավաքմամբ։ Ունեցել է գործակալների (լիազորված) ցանց ամբողջ երկրում։

1926 թվականին կազմավորվել է ՄԳԴևԿՄ Լենինգրադի բաժանմունքը, որը գոյատևել է մինչև 1929 թվականը։ Դրա նպատակն էր նյութական օգնություն ցուցաբերել էստրադայի համար նախատեսված  գրական և երաժշտական ստեղծագործությունների հեղինակներին։

Միության կազմում եղել է կինոսեկցիա, ինչպես նաև ՄԳԴևԿՄ-ն ունեցել է համանուն գրքի հրատարակչություն։

## Ղեկավարություն, աշխատակիցներ և հեղինակներ
* Միխայիլ Աֆանասևիչ Բուլգակով;
* Զենկևիչ, Պավել Բոլեսլավովիչ - կառավարման անդամ,
* Անատոլի Վասիլիևիչ Լունաչարսկի - ղեկավար, հեղինակ,
* Վլադիմիր Վլադիմիրի Մայակովսկի,
* Եվգենի Ալեքսանդրովիչ Մռավինսկի,
* Դմիտրի Դմիտրիևիչ Շոստակովիչ։

## Ծանոթագրություններ

## Արտաքին հղումներ
* 

Կատեգորիա:1904 հիմնադրված կազմակերպություններ
Մայիսյան աստղեր

«**Մայիսյան աստղեր**» (), 1959 թվական խորհրդա-չեխոսլովակյան գեղարվեստական ֆիլմ, որը նկարահանել է ռեժիսոր Ստանիսավ Ռոստոցկին։

## Սյուժե
Ֆիլմը բաղկացած է չորս նովելներից, որոնք պատմում են 1945 թվականի մայիսի հետպատերազմյան Պրահայում տիրող կյանքի մասին։ Գեներալը, չեխական պատահական տանը հանդիպելով փոքրիկ տղայի, հիշում է շրջափակման մեջ զոհված ընտանիքին։ Սակրավորին պետք է կավիճ, որի համար նա գալիս է տեղի դպրոց, որտեղ նա սիրահարվում է ուսուցչուհուն։ Օսվենցիմից վերադարձած փարիզցին գտնում է, որ իր բնակարանը գրավել է գերմանացի, որը կրակում է անցորդների վրա, և ստեղծված իրավիճակին ստիպված են միջամտել խորհրդային տանկիստները։ Խորհրդային սերժանտը, նստելով քաղաքային տրամվայ, հիշում է իր նախապատերազմական մասնագիտությունը և խնդրում է իրեն զիջել վագոնավարի տեղը։

## Դերերում

## Նկարահանող խումբ
* Սցենարիստ՝ Լյուդվիկ Աշկենազի
* Ռեժիսոր՝ Ստանիսլավ Ռոստոցկի
* Օպերատոր՝ Վյաչեսլավ Շումսկի
* Նկարիչ՝ Խրուդոշ Ուգեր
* Կոմպոզիտոր՝ Կիրիլ Մոլչանով

## Ծանոթագրություններ

## Արտաքին հղումներ
* «Մայիսյան աստղեր» ֆիլմը YouTube-ում

Կատեգորիա:1950-ականների ռուսերեն ֆիլմեր
Կատեգորիա:1959 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:1950-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Կատեգորիա:Ռուսական ռազմական ֆիլմեր
Իվանկոն ու թագավոր Պոգանինը

**«Իվանկոն ու թագավոր Պոգանինը»** (), խորհրդային հեռուստատեսային ֆիլմ-հեքիաթ, ուկրաինացի և վրացի կինեմատոգրաֆիստների համատեղ աշխատանքը։ Ֆիլմը հագեցած է բանահյուսական տարրերով (մասնավորապես՝ լայնորեն օգտագործվում է Անդրկարպատյան ուկրաինական ժողովրդական հեքիաթների ատրիբուտիկան)։ Առանձին դրվագներում օգտագործվել է անիմացիա։

## Սյուժե
Հեքիաթը պատմում է Իվանկո անունով տղայի մասին, որի մայրը՝ Մարիչկան, բոլոր համագյուղացիների հետ միասին գերեվարվել է Պոգանինի (Լև Դուրով) ծառաների կողմից։ Տղային որդեգրել է արջնագռավների արքա Կարկարոնը (Նոդար Մղալոբլիշվիլի) և նրան նախապատրաստում է որպես ժառանգի, բայց նա, երբ մեծանում է, ուղևորվում է մորը փրկելու։ Իսկ այդ դժբախտությունն ավելին է, քան նա կարծում է, քանի որ նրա մայրը ոչ միայն գերուհի է, այլ նաև անեծք է դրված նրա վրա։ Բայց սերը, բարեկամությունը և քաջություն հաղթահարում են կախարդանքը։

## Դերերում
* Գրիշա Պավլենկո – *Իվանկո/Կրոումի
* Լև Դուրով – *Պոգանին
* Նոդար Մղալոբլիշվիլի – *Կարկարոն (հնչյունավորող՝ Եվգենի Պապերնի)
* Մարիա Կապնիստ – *բու Չիվետտա (ծեր)
* Լյուդմիլա Շևել – *բու Չիվետտա (երիտասարդ)
* Լյուդմիլա Չինշևայա – *Մարիչկա (երիտասարդ)
* Վերա Կուզնեցովա – *Մարիչկա (ծեր)
* Նաստյա Գիրենկովա – *Պովետրուլյա
* Իգոր Ստարիկով – *Կարրի
* Մերաբ Բոցվաձե – *Գերագույն պահակ
* Իոսիֆ Գոգեշվիլի – *Բելոգրուդի
* Վլադիմիր Լոսիցկի – *գլխավոր առևանգիչ

## Նկարահանող խումբ
* Սցենարի հեղինակ՝ Օլեգ Տումանով
* Ռեժիսոր՝ Բորիս Նեբիերիձե
* Օպերատոր՝ Կիրիլ Ռոմիցին
* Կոմպոզիտոր՝ Իվան Կարաբից
* Երգերի տեքստի հեղինակ՝ Վադիմ Բոյկո
* Վոկալ՝ Նինա Մատվիենկո (օրորոցային երգի կատարում)

## Հետաքրքիր Փաստեր
* 1998 թվականին նույն ռեժիսորի կողմից նույն կինոստուդիայում նկարահանվել է «Կախարդի յոթերորդ մատանին» մինի-սերիալը՝ նման սյուժեով, որում գրեթե նույն դերում (արծիվների արքա Ագուիլ) հանդես է եկել Նոդար Մղալոբլիշվիլին։
* Ֆիլմի նախաբանում (Ն. Մատվիենկոյի կատարմամբ) հնչում է «Ой ходить сон коло вікон» հին օրորոցային երգը, որն առաջին անգամ հրապարակվել է 1837 թվականին, «Русалка Днестровая» ալմանախում։

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1984 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Աննա Նահապետյան

**Աննա Պետյան** կամ **Աննա Նահապետյան** (, ծնվ. 1972 թվականի մարտի 15), հայ-կանադական դերասանուհի։ Նա հայտնի է «Դելտա նահանգ»-ում Մարիամի, «Դեբորա Լոգան»-ում դոկտոր Նազիրի և այլ դերերում։ Բեդյանն ունի հայկական ծագում և ազատ խոսում է հայերեն։ Նա նաև խոսում է անգլերեն, ֆրանսերեն, գերմաներեն և իսպաներեն։ Նա Կանադայի Թագավորական ռազմածովային նավատորմի *HMCS Nipigon* օդանավում ծառայած ամենաերիտասարդ անդամն է եղել, և ավելի քան 180 օր ՆԱՏՕ-ում ծառայելու համար մեդալ է ստացել։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Նեապոլիս (Սալոնիկ)

**Նեապոլիս** ( ), քաղաք Հունաստանում, Սալոնիկի հյուսիսային արվարձանն է։ Գտնվում է ծովի մակերևույթից 70 մետր բարձրության վրա, Սալոնիկի կենտրոնից 1,5 կիլոմետր հյուսիս և «Մակեդոնիա» միջազգային օդանավակայանից 15 կիլոմետր հյուսիս։

## Նկարագրություն
Նեապոլիսը ներառված է Նեապոլիս-Սիքեզ համայնքի կազմում՝ Սալոնիկի պերիֆերիկ միավորում՝ Կենտրոնական Մակեդոնիայի պերիֆերիայում։ 2011 թվականի մարդահամարի տվյալներով բնակչության թիվը կազմում է 27 084 մարդ։ Տարածքը 1,168 քառակուսի կիլոմետր է։

Արևմուտքում՝ Լանգադա փողոցի երկայնքով, սահմանակից է Ամբելոկիպիին։ Նեապոլիսի շրջաններն են Անայնիսեոսը () և Տիրոլիսը ()։

Քաղաքի երկնային հովանավորը Սուրբ Գևորգն է, իսկ տեղական սուրբը՝ սուրբ նահատակ Գեորգի Նեապոլիտը՝ Կապադովկիայում ծխական նեապոլիսի (Նևշեհիրի) քահանան, որը սպանվել է 1797 թվականին։

## Պատմություն
Հիմնադրվել է 1922 թվականին Նևշեհիրից Կապադովկիա գնացած փախստականների կողմից, որոնք այդտեղ էին գաղթել Փոքր Ասիայի աղետից և հույն-թուրքական բնակչության փոխանակումից հետո։ Կոչվել է Նևշեհիրի հունական անունով՝ Նեապոլիս։ Փախստականները քաղաքի կենտրոնում կառուցել են Այոս Եորգիոս եկեղեցին, այժմ՝ Նեապոլի և Ստավրոպոլի թեմերի մայր տաճարը։

1946 թվականին Նեապոլիսը ճանաչվել է համայնք (դիմ)։

## Բնակչություն

## Ծանոթագրություններ

Կատեգորիա:1922 թվականին հիմնադրված բնակավայրեր
Կատեգորիա:Հունաստանի քաղաքներ
Կատեգորիա:Սալոնիկ
Գլխավոր վկան (ֆիլմ, 1969)

«**Գլխավոր վկան**» (), 1969 թվականի խորհրդային կատակերգություն, որը նկարահանվել է Անտոն Չեխովի պատմվածքների հիման վրա։

Ֆիլմի նկարահանումներն անցկացվել են Մուրոմում, այդ թվում՝ Նիկոլո-Նաբերեժնայա եկեղեցում։

## Սյուժե
Ֆիլմը նկարահանվել է Անտոն Չեխովի «Կնանիք», «Трубная площадь», «Ազդանշան», «Դատարանում» պատմվածքների հիման վրա։

## Դերերում
* Ելենա Սանաևա – *Մարիա Սեմյոնովնա Կապլունցովա, մեղադրյալ այրի
* Ալեքսանդր Բելյավսկի – *Մատվեյ Սավվիչ Նովոժիլով, վկա
* Լարիսա Լուժինա – *Վարվառա
* Միխայիլ Կիսլով – *Վասիլի Մաքսիմովիչ Կապլունցով
* Պավել Վիննիկ – *Լեբյոդկին
* Վսևոլոդ Սանաև – *Դյուդյա
* Վերա Ալտայսկայա – *Մալանյինա, խնամախոս
* Լարիսա Դանիլինա – *Սոֆյա
* Ալեքսանդրա Դենիսովա – *Դյուդյայի կինը
* Բորիս Յուրչենկո – *Գերասիմ Կոպիլով
* Բորիս Բիտյուկով
* Ալեքսանդր Լեբեդև – *Ալյասկա
* Վալենտին Բրիլեև
* Դմիտրի Մասանով
* Դանիիլ Նետրեբին – *դատարանի գործավար
* Գլեբ Ստրիժենով – *դատարանի նախագահ
* Իվան Ժևագո – *մարդ դատարանում
* Յուրի Լեոնիդով – *դատարանի անդամ
* Նիկոլայ Ռոմանով – *փաստաբան

## Նկարահանող խումբ
* Տնօրեն՝ Աիդա Մանասարովա
* Սցենարիստ՝ Ալեքսանդր Վիտենզոն
* Օպերատոր՝ Եվգենի Վասիլև
* Կոմպոզիտոր՝ Նիկոլայ Սիդելնիկով
* Տեղադրող ՝ Յուրի Տերեբիլով
* Հնչյունային օպերատոր՝ Վլադիմիր Կրակովսկի

## Ծանոթագրություններ

## Արտաքին հղումներ
* Каталог Мосфильма: ''«Главный свидетель»''
* Наше кино: ''«Главный свидетель»''
* Кинофильм на сайте Кино-Театр

Կատեգորիա:1960-ականների ռուսերեն ֆիլմեր
Կատեգորիա:1969 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Գարնանային ամպրոպներ

**«Գարնանային ամպրոպ»** (), խորհրդային սև-սպիտակ գեղարվեստական ֆիլմ, որը բեմադրվել է «Բելառուսֆիլմ» կինոստուդիայում 1960 թվականին ռեժիսոր Նիկոլայ Ֆիգուրովսկու կողմից։

## Սյուժե
Պատերազմը բաժանել է երիտասարդ ամուսիններին՝ Օլգային և Վիկտորին։ Պատերազմից հետո Վիկտոր Բորոդինը, իր կնոջը վաղուց մահացած համարելով, ամուսնանում է երկրորդ անգամ։ Նորապսակ զույգն իրեն երջանիկ է համարում այնքան ժամանակ, քանի դեռ Վիկտորը կրկին չի հանդիպում Օլգային։

## Գլխավոր դերերում
* Ռիտա Գլադունկո – *Օլգա Կովալյովա
* [[Եվգենյա Կոզիրևա]] – *Գալինա  
* Դմիտրի Օռլով – *Կովալյով
* [[Նադիր Մալիշևսկի]] – *Վիկտոր Բորոդին
* Թամարա Տրուշինա – *Բորովսկայա
* [[Անատոլի Ադոսկին]] – *Զայչուկ, կոնֆերանսիե

## Դերերում
* Լեոնիդ Ռախլենկո – *պրոֆեսոր
* [[Յուրի Սիդորով]] – *Կոստյա
* Եվգենի Կառնաուխով – *օտարերկրացի գիտնական
* [[Վլադիմիր Սվետլով]] – *ռեժիսորի օգնական

## Էպիզոդներում
* Ալեքսանդր Բուրցև – *Վասյա
* [[Մարիա Զինկևիչ]] – *Վալենտինա, ավտովարորդ
* Նիկոլայ Պարֆյոնով – *Իվան Նիկոլաևիչ, վարպետ (դերը հնչյունավորել է մեկ այլ դերասան)
* Լ. Սվինցիցկայա – *Լյուբա, Օլգայի դուստրը
* Սերգեյ Ցեյց – *վարսահարդար
* [[Գալինա Մակարովա]] – *թատրոնի տոմսարկղի գանձապահ
* Գ. Գլեբկո
* Բորիս Կուդրյավցև – ''լողացող թատրոնի նավաստի (լուսագրերում նշված չեն)

## Նկարահանող խումբ
* Սցենարը և բեմադրությունը՝ Նիկոլայ Ֆիգուրովսկու
*Գլխավոր օպերատոր՝ Վլադիմիր Օկուլիչ
*Նկարիչ՝ Վլադիմիր Բոգոմոլով
*Կոմպոզիտոր՝ Վլադիմիր Օլովնիկով
*Երգերի տեքստի հեղինակ՝ Ադամ Ռուսակ
*Հնչյունային օպերատոր՝ Նիկոլայ Վեդենեև
*Մոնտաժող՝ Ե. Ակսյոնենկո
*Խմբագիր՝ Ա. Մակայոնոկ
*Նկարիչ-դիմահարդարներ՝ Բ. Եգորով, Գ. Եգորովա
*Համակցված նկարահանումների նկարիչ՝ Չ. Ցյավլովսկի
*Ռեժիսորի օգնական՝ Գ. Գլեբկո
*Օպերատորի օգնական՝ Ս. Պետրովսկի
*Ֆիլմերի արտադրության վարչության նվագախումբ
**Դիրիժոր՝ Վլադիմիր Վասիլև
*Համերգային ծրագիրը կատարում են․
*Բելառուսի ժողովրդական համույթը՝ Գենադի Ցիտովիչի ղեկավարությամբ
*Բելառուսի ռադիոյի և հեռուստատեսության էստրադային-սիմֆոնիկ նվագախումբ՝ Բորիս Ռայսկու ղեկավարությամբ
*Ֆիլմի տնօրեն՝ Ս. Ռաբինով

## Ծանոթագրություններ

## Արտաքին հղումներ
* 

Կատեգորիա:1960 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Իրադա Ռովշան

**Իրադա Ռովշան** (, ), Ադրբեջանցի ճարտարապետ, գիտնական, ԱԳԱԱ Շեքիի տարածաշրջանային գիտական կենտրոնի բանահյուսության և ժողովրդական արվեստի լաբորատորիայի վարիչ, Ադրբեջանի ճարտարապետների միության անդամ։

## Կենսագրություն
Իրադա Ռովշանը ծնվել է 1968 թվականի մայիսի 15-ին Զագատալա քաղաքում։ Ավարտել է Ադրբեջանի ճարտարապետության և շինարարության համալսարանը (1990)։ 2013 թվականից նա Ադրբեջանի ճարտարապետների միության անդամ է։

Իրադա Աբդուլլաևան միջնակարգ կրթություն է ստացել Զագատալայի թիվ 2 ռուսական միջնակարգ դպրոցում 1975-1985 թվականներին։ Ավագ դպրոցն ավարտելուց հետո ընդունվել է Ադրբեջանի ճարտարապետության և շինարարության համալսարան, որտեղ 1990 թվականինին գերազանցությամբ ավարտել է այն։ Նա իր կարիերան սկսել է 1991 թվականին ԱԳԱԱ - ի Շեքիի տարածաշրջանային գիտական կենտրոնում։ Մինչև 1998 թվականը նա այստեղ աշխատել է որպես լաբորանտ, ավագ լաբորանտ և կրտսեր գիտաշխատող։

Նա ապրել և աշխատել է Սանկտ Պետերբուրգում 1998-2004 թվականներին, իսկ 2004 թվականին վերադարձել է Շեքի և շարունակել իր նախկին աշխատանքը ԱԳԱԱ - ի Շեքիի տարածաշրջանային գիտական կենտրոնում։

Իրադա Ռովշանը պաշտպանել է իր դիսերտացիան Ադրբեջանի ճարտարապետության և շինարարության համալսարանի մասնագիտացված գիտական խորհրդում 2007 թվականի դեկտեմբերի 25-ին և արժանացել ճարտարապետության փիլիսոփայության դոկտորի կոչման։

2008 թվականին լույս է տեսել Իրադա Ռովշանի «Շեկիի տների ինտերիեր (XVIII դարավերջ - XX դարի սկիզբ)» գիրքը։

Իրադա Ռովշանը մահացել է 2014 թվականի սեպտեմբերի 30-ին։

## Ծանոթագրություններ

Կատեգորիա:Ադրբեջանցի ակադեմիկոսներ
Կատեգորիա:Ադրբեջանցի գիտնականներ
Կատեգորիա:Ադրբեջանցի ճարտարապետներ
Կատեգորիա:Գիտնականներ այբբենական կարգով
Հորիզոն (ֆիլմ, 1932)

**«Հորիզոն»** (), 1932 թվականի խորհրդային սև-սպիտակ դրամա, որը նկարահանել է  ռեժիսոր Լև Կուլեշովը։ Ֆիլմի պրեմիերան տեղի է ունեցել 1933 թվականի հունվարի 30-ին։

## Սյուժե
Հրեա տղա Լյովա Հորիզոնն արտագաղթում է Ամերիկա։ Որպես ԱՄՆ բանակի զինվոր՝ նա 1919 թվականին հայտնվում է Ռուսաստանում և անցնում Կարմիր բանակի կողմը։

## Դերերում

* Նիկոլայ Բատալով – *Լյովա Հորիզոն
* Ելենա Կուզմինա – *Ռոզի
* Միխայիլ Դորոնին – *Լյովա Հորիզոնի հորեղբայրը
* Միխայիլ Դոլլեր – *Սմիթ
* Դմիտրի Կարա-Դմիտրիև – *ժամագործ
* Պորֆիրի Պոդոբեդ – *Դեն
* Իվան Բոբրով – *վերահսկող
* Անդրեյ Գորչիլին – *Մոնյա
* Սերգեյ Կոմարով – *ունտեր / ամերիկյան ոստիկան / քահանա
* Պյոտր Գալաջև – *ռաբբի / զինվոր
* Դմիտրի Զոլց – *Կլարկ
* Դ. Դմիտրիադի – *Ջուզեպպե
* Կոնստանտին Խոխլով – *ֆաբրիկանտ
* Նիկոլայ Ակիմով – *պարտիզան
* Նիկոլայ Գլադկով – *շկետ
* Լեոնիդ Լյուբաշեւսկի – *մաքսանենգ
* Վլադիմիր Ուրալսկի – *պարտիզան (լուսագրերում նշված չէ)
* [[Նիկոլայ Կրյուչկով]] – *պարտիզան (լուսագրերում նշված չէ)
* Անդրեյ Ֆայտ – ''սպա (լուսագրերում նշված չէ)

## Նկարահանող խումբ
* Բեմադրող ռեժիսոր՝ Լև Կուլեշով
* Սցենարի հեղինակներ՝ Լև Կուլեշով, Գեորգի Մունբլիտ, Վիկտոր Շկլովսկի
* Բեմադրող օպերատոր՝ Կոնստանտին Կուզնեցով
* Կոմպոզիտոր՝ Դավիթ Բլոկ
* Նկարիչներ՝ Սերգեյ Կոզլովսկի, Դ. Չերեկս, Պ. Պորտոնե
* Մոնտաժողներ՝ Քսենյա Բլինովա, Կ. Սկոմորվսկայա
* Հնչյունային ռեժիսոր՝ Լեոնիդ Օբոլենսկի

## Ծանոթագրություններ

## Արտաքին հղումներ
* «Հորիզոն» ֆիլմը «Энциклопедия отечественного кино» կայքում

Կատեգորիա:1930-ականների խորհրդային ֆիլմեր
Կատեգորիա:1930-ականների ռուսերեն ֆիլմեր
Կատեգորիա:1932 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Մագդալինա Շահինյան

**Մագդալինա Սերգեյի Շահինյան** (), հայ նկարչուհի, երաժշտագետ։ Անվանի գրող Մարիետա Շահինյանի քույրը։

## Կենսագրություն
Մագդալինա Շահինյանը ծնվել է 1890 թվականին Մոսկվայում։ 1911 թվականին հաջողությամբ ավարտելով կանանց բարձրագույն դասընթացը՝ տեղափոխվել է Դոնի Նախիջևան, որտեղ բնատուր տաղանդը (նկարչություն, քանդակ, երաժշտություն) որոշել է նրա հետագա ճակատագիրը։

Հոկտեմբերյան դեպքերից հետո Մագդալինա Շահինյանն աշխատել է որպես հանրային կրթության վարչության կերպարվեստի բաժնի աշխատակից և շատ ժամանակ է հատկացրել քանդակագործական դիմանկարի և ժանրային կոմպոզիցիայի ոլորտում ինքնուրույն ստեղծագործությանը։

Շահինյանը 1922-1926 թվականներին սովորել է Ռուսաստանի գեղարվեստի ակադեմիայում՝ խորհրդային անվանի քանդակագործ Ալեքսանդր Մատվեևի ստեղծագործական արվեստանոցում։ Դիպլոմային աշխատանքը՝ «Դեկորատիվ խումբ»։

Ուսումն ավարտելուց հետո զբաղվել է մանկավարժությամբ և միաժամանակ ստեղծագործել։ Դոնի Ռոստովում հիմնադրել է Միխայիլ Վրուբելի անվան գեղարվեստի դպրոցը, որի տնօրենն է եղել և դասավանդել է։ Դպրոցը գործել է Իսկիդարովի տանը։ Այդ դպրոցում են ուսանել բազմաթիվ նկարիչներ, քանդակագործներ, ճարտարապետներ։ Նրանցից ամենաանվանին Մարկ Գրիգորյանն է։

Մագդալինա Շահինյանը կատարելագործվել է Լենինգրադի գեղարվեստների ակադեմիայում, որն ավարտել է 1926 թվականին։ 1927 թվականին Շահինյանը եկել է Խորհրդային Հայաստան, որտեղ երկու տարի դասվանդել է Երևանի դպրոցներից մեկում։ Այնուհետև վերադարձել է Մոսկվա, որտեղ ապրել է մինչև մահը։

## Ստեղծագործություններ
Նկարների, քանդակների, երաժշտական երկերի հեղինակ է։ Աշխատանքներից լավագույնները «Սերմնացանը» քանդակն է, քրոջ՝ Մարիետա Շահինյանի դիմանկարը, «Երևան», «Երեխաներ» նկարաշարքը։

1962 թվականին Պրահայում հրատարակվել են դաշնամուրի համար գրված նրա երեք պիեսները։

Մագդալինա Շահինյանը եղել է նաև գրքերի ձևավորող։ Նրա պատրաստած տիկնիկներն օգտագործվել են Մոսկվայի թատրոններում։

## Ծանոթագրություններ

## Գրականություն
* Рязанов В.В. От первого приюта до наших дней. Из истории изобразительного искусства Нахичевани-на-Дону. – Ростов-на-Дону: Изд-во ООО «Ковчег», 2011, С.47, ISBN 978-5-91011-071-1

Կատեգորիա:Հայ նկարչուհիներ
Կատեգորիա:Հայ կին քանդակագործներ
Կատեգորիա:Հայ երաժշտագետներ
Կատեգորիա:Հայ մանկավարժներ
Կատեգորիա:Խորհրդային նկարչուհիներ
Կատեգորիա:Խորհրդային քանդակագործներ
Կատեգորիա:Խորհրդային մանկավարժներ
Յակոբ Օֆթեբրո

**Յակոբ Հոֆ Օֆթեբրո** (, ), նորվեգացի դերասան։

## Կենսագրություն
Յակոբի ծնողները դերասան Նիլս Օլե Օֆթեբրոն (ծնվ․ 1944 թվական) և լրագրող Քայա Քորսվոլդն (ծնվ․ 1950 թվական) են։ Յակոբն ունի եղբայր՝ Իյոնաս Օֆթեբրոն (ծնվ․ 1996 թվական), որը նույնպես դերասան է, և քույր՝ Էլիզաբեթ Օֆթեբրոն (ծնվ․ 1982 թվական)։

Մանկությունից Յակոբ Օֆթեբրոն երազել է դառնալ դերասան։ 2004 թվականին 18-ամյա Յակոբն ընդունվել է Օսլոյում գտնվող Նորվեգիայի ազգային թատերական ակադեմիա։ Նույն թվականին սկսել է նկարահանվել կինոյում։ 2007 թվականին՝ Կոպենհագենի Ազգային թատերական դպրոց ընդունվելուց առաջ, աշխատել է Սթավանգեր քաղաքի Ռոգալանդ թատրոնում։ 2008-2011 թվականներին Յակոբն աշխատել է Ալերյոդում գտնվող *Mungo Park* թատրոնում։

Յակոբ Օֆթեբրոն ազատ խոսում է նորվեգերեն, անգլերեն, գերմաներեն, դանիերեն և իսպաներեն լեզուներով։ Ապրում է Կոպենհագենում։ Յակոբը հարաբերությունների մեջ է դերասանուհի Իբեն Աքերլիեի հետ։

## Ընտրված ֆիլմագրություն

## Ծանոթագրություններ

## Արտաքին հղումներ
* Якоб Офтебро *[[КиноПоиск]] կայքում*
* Якоб Офтебро *Filmweb կայքում*
* Якоб Офтебро *Filmweb կայքում*
* Якоб Офтебро *[[Ինստագրամ]] կայքում*

Կատեգորիա:21-րդ դարի դերասաններ
Կատեգորիա:Նորվեգացի դերասաններ
Կարլսբերգ թանգարան

**Կարլսբերգ թանգարան** (), գտնվում է Կարլ Յակոբսենի նախկին տան մոտ, Կոպենհագենի Կարլսբերգ տարածքում։ Այն նրա քանդակագործության հավաքածուների առաջին տունն էր, որն այժմ ցուցադրվում է Նոր Կարլսբերգ Գլիպտոտեկում, քաղաքի կենտրոնում։ Շենքը բաղկացած է քսան պատկերասրահներից, որոնցում ցուցադրվող հավաքածուները հավաքվել են 1892 թվականից մինչև 1895 թվականը` Վիլհելմ Դահլերափի և Հակ Կամփմանի նախագծերի շարքերի միջոցով։ Այստեղ այժմ անց են կացվում խորհրդաժողովներ, ընդունելություններ և այլ միջոցառումներ։

## Պատմություն
[thumb|left|[Պեդեր Սևերին Կրոյեր. *Խնջույք Գլիպտոտեկում*, 1888]]
Բակենգարդենը գնելուց և իր ընտանեկան տունը դարձնելուց հետո Կարլ Յակոբսենն ընդլայնել է այն ձմեռային այգով 1882 թվականին։ Շատ նվիրված արվեստի հավաքորդ լինելով, Կարլ Յակոբսենն օգտագործել է այն իր քանդակների համար, որոնք շուտով գերազանցել են բույսերի թիվը։ 1882 թվականի աշնանը նա բացել է հավաքածուն հանրության համար։

Հավաքածուներն արագորեն աճել են, և 1885 թվականին Դահլերափը ընդլայնել է թանգարանը չորս նոր պատկերասրահով, իսկ հաջորդ տարի` ևս իննով։ Հակ Կամփմանը, որը Յակոբսոնի համար նոր տուն է կառուցել 1892 թվականին, ընդլայնել է թանգարանը վեց նոր պատկերասրահներով և դարձրել այն ներկայիս չափերին 1896 թվականին։ Նա նաև հարմարեցրել է հին սենյակներից շատերը` թողնելով միայն 2-4 պատկերասրահներն անփոփոխ։
thumb|Կարլսբերգ թանգարանը, Ֆրեդերիկ Ռիիսեի լուսանկարը
1896 թվականի ժամանակակից հավաքածուն և 1905 թվականի դասական հավաքածուն Կարլսբերգի Նոր Գլիպտոտեկ տեղափոխվելուց հետո կառույցը ծառայել է որպես արվեստանոց և մասնավոր վայր Յակոբսեն ընտանիքի տոնակատարությունների համար։ 1915 թվականին Վագն Յակոբսենը, Կարլ Յակոբսենի որդին և ժառանգորդը որպես Կարլսբերգ ընկերության տնօրեն, շինությունը դարձրել է թանգարան` գարեջրատան պատմության մասին ցուցադրություններով։ Երկար տարիներ այն միակ վայրն էր, որտեղ գարեջրատան պատմության վերաբերյալ էքսկուրսիաներ էին անցկացվում, բայց Կարլսբերգ ընկերությունը բացել է այցելուների նոր կենտրոն այլ վայրում, և 2009 թվականի հունիսի մեկին թանգարանը վերջնականապես փակվել է։

## Ճարտարապետություն
Շենքը կառուցվել է կարմիր աղյուսով։ Հատուկ ուշադրության է արժանի Կայսրուհու պատկերասրահը, որը բաղկացած է ռոտոնդայից, որը ցուցադրում է չորս Հոնիական օրդեր, աբսիդի հետ նույն շարքում։ Մյուս պատկերասրահները ցուցադրում են հատակների, պատերի և առաստաղների զարդարանքների տարբեր տեսակներ։

## Կարլսբերգ բիզնես կենտրոն
Կարլսբերգ թանգարանը այժմ վարձով է տրվում որպես փոքր գիտաժողովների, հանդիպումների, ճաշկերույթների, ընդունելությունների և ուրիշ տարբեր միջոցառումների համար անցկացման վայր։ Այն ղեկավարվում է «Այցելիր Կարսլբերգ» ընկերության կողմից։


Image:Carlsberg Museum - facade detail 1.JPG|Շենքի ճակատային մասը
Image:Carlsberg Museum - facade detail 2.JPG|Ճակատային մասի զարդանախշեր


## Ծանոթագրություններ

Կատեգորիա:1895 հիմնադրումներ Դանիայում
Կատեգորիա:1895 հիմնադրված թանգարաններ
Կատեգորիա:Կոպենհագենի թանգարաններ
Թեոդոր Գյոյոկ

**Թեոդոր Գյոյոկ** (, ), ռուսերենի ուսուցիչ, պետական խորհրդական, Յուրևյան (Դորպատի) գիմնազիայի տնօրեն։

## Կենսագրություն

Ծնվել է 1828 թվականի փետրվարի 5-ին, Ռակվեռեում։

Վաղ մանկությունից բերվել է Սանկտ Պետերբուրգ, որտեղ ավարտել է Գլխավոր մանկավարժական ինստիտուտի  ֆիզմաթ ֆակուլտետի դասընթացը։
1851 թվականի օգոստոսին նա նշանակվել է Իրկուտսկի գիմնազիայի ֆրանսերենի ուսուցիչ, իսկ որոշ ժամանակ անց իր կամքով սկսել է այնտեղ մաթեմատիկա դասավանդել։

Նա ընտրվել է որպես Ռուսական աշխարհագրական ընկերության Սիբիրյան դեպարտամենտի աշխատակից անդամ։ 1855-1858 թվականներին նաև (անվճար) թվաբանություն է դասավանդել Իրկուտսկի Ալեքսանդրովսկու անվան մանկատանը։

1864 թվականի սեպտեմբերի 3-ին տեղափոխվել է Կրոնշտադտի գիմնազիա` որպես մաթեմատիկայի ուսուցիչ որտեղ նա երկու ամիս ստանձնել է տեսուչի պաշտոնը. 1865 թվականի մարտի 16-ից նա դասավանդում էր նաև աշխարհագրություն, իսկ նույն տարվա սեպտեմբերի 1-ից սկսել է աշխատել նաև որպես ընդունված ուսանողների վերակացու, իսկ դեկտեմբերի 15-ին նշանակվել է այս գիմնազիայի տեսուչ։

1868 թվականի փետրվարի 2-ից նա տեսչի պաշտոն էր զբաղեցնում Սանկտ Պետերբուրգի 6-րդ գիմնազիայում, իսկ 1869 թվականի օգոստոսի 4-ից եղել է Լարինսկի գիմնազիայի տեսուչ, որտեղ 1870 թվականի հունվարի 1-ին ընտրվել է նաև որպես գիմնազիայի գրադարանավար։

Պետական խորհրդական է նշանակվել 1868 թվականի դեկտեմբերի 9-ին և այս կոչումով 1870 թվականի մարտի 21-ին նշանակվել է Դորպատի դուսումնարանների նօրեն և Դորպատի գիմնազիայի տնօրեն, հետագայում տարրական դպրոցների տնօրենների և տեսուչների ինստիտուտի ներդրման արդյունքու մնացել է միայն գիմնազիայի տնօրենի պաշտոնում։

Ստանալով ռուսական դաստիարակություն` նա դժվարին պայքարում փորձել է «ռուսացնել» նաև Յուրիևյան գիմնազիան։ Օստզեյսկի նահանգում իրականացվող բարեփոխումների գծով կրթական շրջանի հոգաբարձու Մ. Կապուստինի ամենաակտիվ աշխատակիցներից էր։ Վերջին տարիներին նա քրտնաջան աշխատել է գիմնազիայում օրինակելի գիշերօթիկ դպրոց կազմակերպելու համար, կազմել է նաև 75 տարվա ընթացքում Յուրեևյան գիմնազիայի աշակերտների մասին կենսագրական տվյալների մի ամբողջ շարք։

Պարգևատրվե է Սբ. Ստանիսլավի 2-րդ, Սբ. Աննայի 2-րդ, Սբ. Վլադիմիր 3-րդ, Սբ. Ստանիսլավի 1-ին  աստիճանի շքանշաններով, 1881 թվականի հունվարի 30-ից եղել է իրական պետական խորհրդականի պաշտոնում։

Մահացել  է 1893 թվականի նոյեմբերի 13-ին (25), Տարտույում։

## Ծանոթագրություններ

## Գրականություն
* Геек, Феодор Карлович // Русский биографический словарь : в 25 томах. — СПб.—М., 1896—1918.
Բրյունինգ թանգարան

thumb|Լամբայեկեի թաղման ոսկե դիմակ Բրյունինգի թանգարանում
**Բյուրինգ թանգարան** (), հայտնի է նաև **Լամբայեկեի էնրիկե Բրյունինգի անվան տարածաշրջանային թանգարան** անունով։ Հանդիսավոր կերպով բացվել է 1966 թվականին և տեղակայված է Պերուի Լամբայեկե քաղաքի գլխավոր զբոսայգում, երկու մասնաշենքերում։ Այն հիմնադրվել է գերմանացի հետազոտող Հանս Բրյունինգի հավաքածուների հիման վրա։

Բյունինգ թանգարանն ընդարձակ թանգարան է, որը հիմնադրվել է Բրյունիգի հավաքածուների հիման, որոնք նա հավաքվել է 19-րդ դարի վերջին և 20-րդ դարի առաջին տասնամյակներում։ Պերուի կառավարությունն ստացել է այս հավաքածուն 1924 թվականին, Բրյունինգից։ Թանգարանը հարստացվել է բռնագրավումներից, նվիրատվություններից և բացահայտումներից ստացած նմուշներով։ Ամենավերջին ձեռքբերումները նմուշներ են, որոնք ստացվել են «Սիփան տիրակալի» շիրիմից։ Նրա մասունքները և թաղման պարագաները ցուցադրված են թանգարանում։ Ոսկե սենյակը ցուցադրում է արվեստի 500 թանգարան։

Թանգարանը կառուցվել է որպես ժամանակակից և գործառութային կառույց՝ ոգեշնչված 20-րդ դարի ֆրանսիացի ճարտարապետ Լե Կորբյուզիեի աշխատանքներից։ Ավելի քան 1500 նմուշներ վերցված են բնիկ մշակույթներից, այդ թվում` արժեքավոր տեքստիլ հավաքածուներ և կերամիկա Չիմու և Վիկուս մշակույթներից։ Հազարավոր ոսկե առարկաներ պահվում են կնքված սենյակներում, այդ թվում` թաղման պղնձե դիմակներ, հանդիսավոր անոթներ, Մոչե և Չիմու մշակույթների արտասովոր վզնոց և զարդեր, ինչպես նաև` Լամբայեկե մշակույթի նմուշներ։

Թանգարանի այգիներում կա արձան` նվիրված Լամբայեկանոս թագավորության դինաստիայի հիմնադրին` առասպելական Նեյլեմփ կերպարին։ Հիմնական կառույցն ունի չորս մակարդակի հաջորդականություն, որոնք ընդհանուր առմամբ ցուցադրում են ավելի քան 1400 հնագիտական նմուշներ։ Դրանք ներկայացնում են Լամբայեկեի, Մոչեի, Չավինյան, Ինկերի և այլ մշակույթներ։ Ամենակարևոր նմուշներից մի քանիսը թվագրվում են ավելի քան 1000 տարի առաջ։

## Պատկերասրահ

Brüning Museum.jpg
BrunningMuseum12.jpg
BrunningMuseum2.jpg
Ancient Dogs Brunning.jpg
BrunningMuseum1.jpg
BrunningMuseum4.jpg
BrunningMuseum10.jpg
BrunningMuseum11.jpg
BrunningMuseum13.jpg
Mummy Brunning.jpg
BrunningMuseum3.jpg
BrunningMuseum9.jpg
Brüning Museum 01.jpg
Brüning Museum 02.jpg
Brüning Museum 03.jpg
Ejército Inca - Inca Army.jpg
Illimo Warrior.jpg
Naylamp's Death.jpg
Paris - Musée du quai Branly - Bouteille à anse-goulot représentant la divinité anthropomorphe à crocs de félins - Cupisnique - Circa BF 2200-200 - 001.jpg
Paris - Musée du quai Branly - Bouteille à anse-goulot représentant la divinité anthropomorphe à crocs de félins - Cupisnique - Circa BF 2200-200 - 002.jpg
Pottery in Brüning Museum.jpg
Spondylus 1.jpg
Spondylus 2.jpg
Stop Looting.jpg
The Potter - Brunning.jpg


## Ծանոթագրություններ

## Արտաքին հղումներ
*Monografias on-line
*Brüning Museum on HowToPeru

Կատեգորիա:Պերուի թանգարաններ